(দিনাজপুর২৪.কম) বাংলাদেশ ক্রিকেট বোর্ড (বিসিবি) চেয়েছিল, খুব শিগগিরই বাংলাদেশ সফরে আসুক শ্রীলঙ্কা। সেই লক্ষ্যেই লঙ্কান ক্রিকেট বোর্ডের সঙ্গে জোর আলোচনা করেছিল বিসিবি। চেষ্টা চলছিল, আগামী মাসেই (এপ্রিল) লঙ্কানদের স্বাগত জানাবে বাংলাদেশ। কিন্তু তাড়াহুড়া করতে নারাজ শ্রীলঙ্কা। সময়টা পিছিয়ে আগামী বছরের (২০১৭) ফেব্রুয়ারি মাসে বাংলাদেশ সফরে আসতে রাজী হয়েছে তারা। এমন তথ্যই নিশ্চিত করেছেন বিসিবির সিইও নিজামউদ্দিন চৌধুরী।